อยากถามว่า เคยตั้งครรภ์ 1 ครรภ์ และคลอดน้องแล้ว หลังจากนั้นคุณให้ฉีดยาคุมแบบ 3 เดือน ฉีดได้ 2 ครั้ง ก็หยุดไปฉีดเพราะลืมวันนัด และประจำเดือนไม่มาประมาณ 4-5 เดือน แล้วจู่ๆมา คือตัวเราเองก็สงสัยว่า ฉีดยาคุมแล้วหยุดฉีด ประจำเดือนไม่มานี่ท้องอีกแล้วใช่ไหมคะ
สวัสดีค่ะ หลังการหยุดใช้ยาคุมแบบฉีดนั้น ส่วนใหญ่จะเริ่มกลับมามีการตกไข่และมีรอบเดือนได้ตามปกติภายในประมาณ 1-6 เดือนหรือนานกว่านั้นขึ้นกับบุคคลดังนั้นจากที่กล่าวมา ก็อาจจะยังเป็นผลข้างเคียงจากการหยุดฉีดยาคุมหรือเป็นการตั้งครรภ์ก็ได้จึงควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หรือ 2-3 สัปดาห์หลังมีเพศสัมพันธ์ หากให้ผลลบในช่วงเวลาดังกล่าว แสดงว่าน่าจะเป็นผลข้างเคียงจากยาฉีดที่ยังเหลืออยู่ ซึ่งเมื่อประจำเดือนกลับมาเป็นปกติ บ่งบอกถึงการตกไข่ที่กลับมาแล้ว จึงจะกลับมาตั้งครรภ์ได้ค่ะ